****

**Udruga studenata pedagogije Filozofskog fakulteta Osijek**

objavljuje

**POZIV**

za objavljivanje studentskih radova u drugom broju *Didaskalosa*, časopisa Udruge studenata pedagogije Filozofskog fakulteta Sveučilišta J. J. Strossmayera u Osijeku.

 Pozivamo studente pedagogije i drugih humanističkih i društvenih znanosti da svojim radovima doprinesu novog broja časopisa *Didaskalos*. Cilj nam je objaviti studentske znanstvene i stručne radove iz znanstvenog polja pedagogije i srodnih znanosti (s naznakom da tema bude povezana ili bliska pedagogiji). Osim znanstveno-stručnih radova časopis će sadržavati i recenzije knjiga, eseje, osvrte i kritike. Broj **neće** imati krovnu temu, nego je autorima dano na izbor kojom će se odgojno-obrazovnom tematikom baviti u svome radu.

 Radove treba slati isključivo elektronskom poštom na adresu uredništva: didaskalos.urednistvo@gmail.com Studenti se mole da u predmetu maila naznače kojoj kategoriji pripada njihov rad (stručni/znanstveni, osvrt, recenzija, esej…).

 Rok za slanje radova je **15. svibnja 2018. godine**.

S poštovanjem,

Uredništvo časopisa